
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του παραθεριστικού οι¬ 
κοδομικού Συνεταιρισμού «προσωπικού ΔΕΗ Κομοτηνής Συν. 

ΠΕ» της κοινότητας Προσκυνητών (Ν. Ροδόπης). 1 

Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου του Δήμου Μυτιλήνης (Ν. Λέ¬ 
σβου).. 2 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου Αθηνών (Ν. Αττι¬ 
κής). 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ (1) 

Έγκριση πολεοδομικής μελέτης της έκτασης του παραθεριστικού οικο¬ 
δομικού Συνεταιρισμού «προσωπικού ΔΕΗ Κομοτηνής Συν. ΠΕ» της 

κοινότητας Προσκυνητών (Ν. Ροδόπης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν.1337/1983 
«Επέκταση των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α' 33) όπως το άρθρο 7 συμπληρώθηκε με την παρ. 1 
του άρθρου 12 του Ν.1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
.141). 

2. Τις διατάξεις του άρθρου 4 παρ. 9 του από 16.8.1985 Π. Δ/τος 
«Πολεοδόμηση περιοχών δεύτερης κατοικίας μέσα στις ζώνες οικιστι¬ 
κού ελέγχου (ΖΟΕ) και σχετικές ρυθμίσεις» (Δ' 416). 

3. Τις διατάξεις των άρθρων 17, 18 και 19 παρ. 2 του Π.Δ/τος 93/ 
1987 «Αναμόρφωση και ενοποίηση της νομοθεσίας για τους οικοδομι¬ 
κούς συνεταιρισμούς, τρόπος, οργάνωσης διοίκησης και λειτουργίας αυ¬ 
τών και πολεοδόμηση εκτάσεων οικοδομικών συνεταιρισμών και οικο¬ 
δομικών οργανισμών» (Α' 52). 

4. Τις διατάξεις του άρθρου 3 του Ν.Δ/τος της 17.7.1923 «περί 
σχεδίων πόλεων κλπ.» όπως μεταγενέστερα τροποποιήθηκαν και συ¬ 
μπληρώθηκαν. 

5. Τις διατάξεις των άρθρων 6 (παρ. 1), 7,8, 9 και 16 του Ν.1577/ 
1985 «Γενικός Οικοδομικός Κανονισμός» (Α’ 210) όπως τροποποιήθη¬ 
καν με το άρθρο 13 (παρ. 1, 2, 3) του Ν.1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (Α' 141) και 
το άρθρο 1 (παρ. 3, 4) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις» (Α' 91). 

6. Τις διατάξεις της παραγράφου 1 (περ. ιδ) του άρθρου 23 του 
Ν.1558/1985 «Κυβέρνηση και Κυβερνητικά Όργανα» (Α' 137). 


7. Την 62787/3638/12.9.1988 απόφαση του Αναπληρωτή 
Τπουργού Περιβάλλοντος, Χωροταξίας και Δημοσίων Έργων «Χωρο- 
θέτηση και οικιστική καταλληλότητα της. έκτασης του παραθεριστικού 
οικοδομικού Συνεταιρισμού «Υπαλλήλων ΔΕΗ Κομοτηνής Συν. ΠΕ» 
στη θέση Μαύρη Ράχη της κοινότητας Προσκυνητών Ν. Ροδόπης. 

8. Την 53586/6312/14.7.1988 απόφαση του Αναπληρωτή 
Τπουργού Περιβάλλοντος Χωροταξίας και Δημοσίων Έργων 
«Έγκριση προδιαγραφών πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς» (Β’ 534). 

9. Την 18359/17.5.1990 συμβολαιογραφική πράξη παραχώρη¬ 
σης και μεταβίβασης των κοινοχρήστων, κοινωφελών χώρων και ειδι¬ 
κών χρήσεων χώρων και οικοδομήσιμης επιφάνειας στην κοινότητα 
Προσκυνητών. 

10. Την 65/1988 γνωμοδότηση του κοινοτικού Συμβουλίου Προ¬ 
σκυνητών. 

11. Τις 97 (Θεμ. 8)/1989 γνωμοδοτήσεις του Συμβουλίου Χωρο¬ 
ταξίας Οικισμού και Περιβάλλοντος (Ν. Ροδόπης). 

12. Την 292/1990 γνωμοδότηση του Συμβουλίου της Επικράτειας 
με πρόταση του Τπουργού Περιβάλλοντος,-Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται η πολεοδομική μελέτη της έκτασης του παραθεριστικού 
οικοδομικού Συνεταιρισμού «προσωπικού ΔΕΗ Κομοτηνής Συν. ΠΕ» 
στη θέση Μαύρη Ράχη της κοινότητας Προσκυνητών (Ν. Ροδόπης) με 
τον καθορισμό οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρου αθλητικών εγκαταστάσεων, χώρου στάθμευσης 
αυτοκινήτων, χώρου εκκλησίας, χώρων παραχωρουμένων στην κοινό¬ 
τητα (ΟΤΑ), όπως οι παραπάνω ρυθμίσεις φαίνονται στο σχετικό πρω¬ 
τότυπο διάγραμμα σε κλίμακα 1:1000 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την 48446/ 
1990 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

Σε όλους του οικοδομήσιμους χώρους επιτρέπεται η χρήση μόνο κα¬ 
τοικίας. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ-, 
κήπιο πλάτους δύο (2), τεσσάρων (4), πέντε και μισό (5,5), έξι (6), επτά 
(7), οκτώ(8) και δέκα (10) μέτρων και μεταβλητό πλάτους από δύο (2) 
μέχρι δέκα (10) μέτρων, όπως φαίνεται στο ίδιο διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 

και περιορισμοί δόμησης των οικοπέδων ορίζονται ως εξής: 

Α. 1. Ελάχιστο πρόσωπο: δέκα (10) μέτρα 

Ελάχιστο εμβαδόν: εκατόν ογδόντα (180) τ.μ. 

,2. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

3. Συντελεστής δόμησης: τέσσερα δέκατα (0,4) 

4. Μέγιστος επιτρεπόμενος αριθμός ορόφων ένας (1) με μέγιστο ύψος 
των κτιρίων τέσσερα (4) μέτρα. 1 . 

5. Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης μεγίστου ύψους ενός και μισού (1,5) μέτρου με 
κλίση από 30% έως και 40%. 

6. Καθορίζονται με μπλέ γραμμή όρια υποχρεωτικών οπισθίων και 
πλαγίων ακαλύπτων χώρων. 

Β. 1. Οι όροι και περιορισμοί δόμησης των χώρων: α) αθλητικών 
εγκαταστάσεων και β) εκκλησίας, καθορίζονται ως εξής: 

α) Χώρος αθλητικών εγκαταστάσεων 

Μέγιστο ποσοστό κάλυψης: δέκα τοις εκατό (10%) της επιφάνειας 
του χώρου. ι 

Συντελεστής δόμησης: ένα δέκατο (0,1) 

β) Χώρος εκκλησίας '' 

Καθορίζεται διάγραμμα κάλυψης όπως φαίνεται στο σχετικό διά¬ 
γραμμα με κόκκινο περίγραμμα. 


Συντελεστής δόμησης: τέσσερα δέκατα (0,4). 

2. Στο κοινόχρηστο χώρο με στοιχεία X, Ψ, Ω επιτρέπεται η εγκατά¬ 
σταση κιοσκιού για το οποίο καθορίζεται διάγραμμα κάλυψης όπως φαί¬ 
νεται με κόκκινο περίγραμμα στο ως άνω διάγραμμα. 

Άρθρο 6 

Τμήματα της συνολικής έκτασης του παραπάνω οικοδομικού συνε¬ 
ταιρισμού όπως φαίνονται στο ίδιο διάγραμμα παραμένουν εκτός σχε¬ 
δίου. Στα τμήματα αυτά επιτρέπεται η χρήση περιαστικού πρασίνου. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Αυγούστου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 




ΓΜ ΡΥΜΟΤΟΜΙΚΟ ΣΧΕΔΙΟ 

ΠΡΟΕΔΡΙΚΟ ΔΙΑΤΑΓΜΑ 

( 2 ) 

Έγκριση μεταφοράς συντελεστή δόμησης ακινήτου που βρίσκεται εντός 

του ρυμοτομικού σχεδίου του Δήμου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περίσυ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 14311/1990.πράξη συναίνεσης και.παραχώρησης κυριότη¬ 
τας ακινήτου στο δήμο Μυτιλήνης άνευ χρηματικού ανταλλάγματος 
ενώπιον της συμβολαιογράφου Αθηνών Παν. Χατζηκόμη, του Αλεξάν¬ 
δρου Χατζηδήμου αποκλειστικού κυρίου του παρακάτω περιγραφομέ- 
νου ακινήτου. 

7. Την 119/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 40739/1990 απόφαση του Υπουργού Περιβάλλοντος, Χω¬ 
ροταξίας και Δημοσίων - Εργων για προέγκριση της σχετικής τεχνικής 
μελέτης με πρόταση του Υπουργού Περιβάλλοντος, Χωροταξίας και 
Δημοσίων’Εργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου), που βρίσκεται σε πολεοδομικώς ενδιαφέρον σημείο της πόλης 
Μυτιλήνης (Ν. Λέσβου) και ειδικότερα επί των οδών Κομνηνάκη και 


Ανωνύμων, του οποίου την αποκλειστική κυριότητα έχει ο παραπάνω 
αϊτών τη μεταφορά του συντελεστού δόμησης Αλέξανδρος Χατζηδήμος, 
όπως το βαρυνόμενο ακίνητο φαίνεται με στοιχεία Α, Α1, Ζ1, Η, θ, I, 
Κ, Λ, Μ, Ν, Ξ, Ο, Π, Ρ, Σ, Τ, Υ, Φ, X, Α στο σχετικό πρωτότυπο διά¬ 
γραμμα σε κλίμακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 53876/1990 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 1629,5 τ.μ. 

β) Ποσοστό κάλυψης: 50% 

γ) Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 1,6 για τμήμα οικοπέδου 562,09 τ.μ. και 1 για 
το υπόλοιπο τμήμα των 1067,46 τ.μ. 

δ) Μεταφερόμενες δομήσιμες επιφάνειες που αντιστοιχούν σ’ αυτό: 
562,09x1,6 = 899,34 τ.μ. 

1067,46x1 = 1067,46 τ.μ. 

Σύνολο 1966,80 ήτοι 814,77 τ.μ. από ισόγειο και 1152,03 τ.μ. 
από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Αλέξανδρου Χατζηδήμου για εμβαδόν 1966,80 τ.μ. 
(814,77 τ.μ. από ισόγειο και 1152,03 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Αυγούστου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΠΡΟΕΔΡΙΚΟ ΔΙΑΤΑΓΜΑ 

- ( 3 ) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου Αθηνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθ. 367/1987 (Α’ 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ) του άρθρου 23 του Ν, 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 4968/1987 πράξη συναίνεσης ενώπιον του Συμβολαιογρά¬ 
φου Αθηνών Δημητρίου Κων/νου Γκιμοσούλη, των Σωτηρίου Μπάρλα, 
Ειρήνης χήρας Ηλία Χριστοπούλου ενεργούσης ατομικά και για τα ανή¬ 
λικα τέκνα της Βασίλειο Ηλ. Χριστόπουλο και Παύλο Ηλ. Χρηστόπουλο 
και Αθανασία Χριστοπούλου, αποκλειστικών κυρίων του παρακάτω πε- 
ριγραφομένου ακινήτου. 

7. Την 74/1987 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

8. Την 19458/1990 απόφαση του Υπουργού Περιβάλλοντος, Χω¬ 
ροταξίας και Δημοσίων - Εργων για προέγκριση της σχετικής τεχνικής 
μελέτης με πρόταση του Υπουργού Περιβάλλοντος, Χωροταξίας και 
ΔημοσίωνΈργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 21.12.1957 Β. Δ/γμα (Α' 4/58) ακινήτου (βαρυνο- 
μένου), που βρίσκεται εντός του ρυμοτομικού σχεδίου Αθηνών (Ν. Αττι¬ 
κής) και ειδικότερα επί των οδών Λουκά Μπέλου - Λογοθετίδη και Κο- 
νοπισοπούλου του οποίου την αποκλειστική κυριότητα έχουν οι παρα¬ 
πάνω αιτούντες τη μεταφορά του συντελεστή δόμησης Σωτήριος Μπάρ- 


λας, Ειρήνη Χριστοπούλου, Αθανασία Χριστοπούλου, Βασίλειος Χριστό- 
πουλος και Παύλος Χριστόπουλος, όπως το ρυμοτομούμενο ακίνητο 
φαίνεται με πράσινη διαγράμμιση στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 48063/1990 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ρυμοτομουμένου ακινήτου για. το οποίο υφίσταται δικαί¬ 
ωμα μεταφοράς: 1.386,80 τ.μ. 

β) Ποσοστό κάλυψης: 70% 

γ) Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 3,6. 

δ) Μεταφερόμενες δομήσιμες επιφάνειες που αντιστοιχούν σ’ αυτό: 
1.386,80 τ.μ.χ3,6 = 4.992,48 τ.μ. 

(970,76 τ.μ. από ισόγειο και 4.021,72 τ.μ. από ορόφους). 

. . / 

Άρθρο 2 

Εγκρίνεται η χορήγηση τίτλων μεταφοράς συντελεστή δόμησης στο 
όνομα των: α) Σωτηρίου Μπάρλα για εμβαδόν 2.496,24 τ.μ. (485,36 
τ.μ. από ισόγειο και 2.010,88 τ.μ. από ορόφους), β) Ειρήνης χήρας 
Ηλία Χριστοπούλου για εμβαδόν 624,06 τ.μ. (121,34 τ.μ. από ισόγειο 
και 502,72 τ.μ. από ορόφους), γ) Αθανασίας Ηλ. Χριστοπούλου για εμ¬ 
βαδόν 624,06 τ.μ. (121,34 τ.μ. από ισόγειο και 502,72 τ.μ. από ορό¬ 
φους), δ) Βασιλείου Ηλ. Χριστοπούλου για εμβαδόν 624,06 τ.μ. 
(121,34 τ.μ. από ισόγειο και 502,72 τ.μ. από ορόφους) και ε) Παύλου 
Ηλ. Χριστοπούλου για εμβαδόν 624,06 τ.μ. (121,34 τ.μ. από ισόγειο 
και 502,72 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ^ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΣΤΕΦΑΝΟΙ ΜΑΝΟΣ 














